# **DECIZIA ETAPEI DE ÎNCADRARE**

## Nr. număr din 23.05.2017

DRAFT

Ca urmare a solicitării de emitere a acordului de mediu adresate de **Consiliul Judetean Cluj**, cu sediul în Str. Dorobantilor, Nr. 106, Cluj-Napoca , Judetul Cluj, prin Presedinte Tise Alin, cu adresa Cluj-Napoca, str.Dorobantilor nr.109, înregistrată la APM Cluj cu nr. 21123/22.02.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse la APM Cluj cu nr. 21470/08.03.2017 , nr.23159/15.05.2017 si nr..........., precum şi a consultărilor desfăşurate în cadrul şedinţei Comisiei de Analiză Tehnică din data de 23/05/2017, că proiectul “Modernizare şi reabilitare drum judeţean DJ109A Chinteni-Vultureni-Dealu Jurcii km 10+190-km 48+500” propus a fi amplasat în intravilanul şi extravilanul localităţilor Chinteni,Vultureni,Panticeu,Aşchileu,Recea Cristur nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. II, pct. 13, lit.a) *“Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate,executate sau in curs de a fi executate, care pot avea efecte semnificative, negative asupra mediului”*

 b) investiţia propusă nu se cumulează cu alte activităţi existente în zonă;

 c) amplasamentul aparţine domeniului public al judeţului Cluj, nu se găseşte în arii natural protejate(limitrof sitului Natura 2000 Dealurile Clujului Est);Folosinţă actuală-căi de comunicaţie rutieră-drum judeţean DJ109A, conform Certificatului de Urbanism nr.91/07.02.2017

 d) realizarea şi utilizarea investiţiei propuse implică generarea de emisii reduse doar pe perioada realizarii lucrarilor;

 e) pe parcursul derulării procedurii nu au fost formulate observaţii din partea publicului referitoare la realizarea proiectului

Condiţiile de realizare a proiectului:

a) respectarea proiectului care prevede efectuarea de:

-lucrări de modernizare a sistemului rutier

-lucrări privind scurgerea şi evacuarea apelor pluviale(şanţuri şi rigole)

-acostamente

Lucrările de modernizare se vor desfăşura pe suprafaţa totală de 348.511mp, lungimea totală a drumurilor fiind de 38,300km.

b) organizarea de şantier se va amenaja pe amplasamentul menţionat în proiect; se vor restrânge la minimum suprafetele ocupate temporar în timpul perioadei de executie;

c) organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

d) pe durata realizării proiectului se vor amplasa panouri fonoabsorbante spre locaţiile sensibile(inclusiv construirea) în vederea încadrării nivelului de zgomot în LMA conform Ord.nr.119/2014

e) asigurarea transportului şi manipulării materialelor pentru evitarea pierderilor din utilajele de transport;

f)folosirea unor utilaje şi mijloace de transport silenţioase;

g)gestionarea corespunzătoare a solului din săpături şi a deşeurilor de materiale de construcţie, cu evacuarea imediată a acestora;

h)realizarea lucrărilor se va face cu luarea tuturor măsurilor tehnice şi manageriale pentru minimizarea emisiilor de pulberi;

i)pe perioada de realizare a lucrărilor se vor lua măsuri pentru evitarea accidentării populaţiei învecinate:

marcarea corespunzătoare a lucrărilor periculoase;

protejarea / supravegherea utilajelor menţinute în zona lucrărilor;

asigurarea accesului locuitorilor peste lucrările executate, în cazul în care este necesară traversarea acestora;

j)refacerea la starea iniţială a terenurilor ocupate temporar, la finalizarea lucrărilor.

k)se vor respecta condiţiile şi măsurile prevăzute în Avizul de Gospodărire a Apelor nr.95/10.05.2017 emis de către A.N Apele Române-Administraţia Bazinală de Apă Someş-Tisa şi în Avizul nr.3/29.03.2017 emis de către Societatea Lepidopterologică Română

l)titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei de încadrare, înainte de producerea modificării;

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr.ing.Grigore CRĂCIUN**

**Şef serviciu AAA,**

**ing.Anca CÎMPEAN**

**Întocmit,**

**ing.Dumitru ULIEŞAN**